Arabia Wärtsilä Finland ruskea "tuikkukippo"
Jouduimme tässä asiassa kääntymään Designmuseon puoleen. Kysy museolta -palvelun kautta heille on helppo jättää kaikenlaisia muotoiluun liittyviä kysymyksiä. Näin he vastasivat:
"Esine ei taida olla tuikkukippo, vaan paperipaino. Luultavimmin tällaisia on annettu yrityslahjoina ja tehdasvierailijen yhteydessä Wärtsilä Arabian asiakkaille 1970-luvulla. Suunnittelijatietoa en onnistunut esineelle löytämään Arabian arkistomateriaalista, mutta luultavimmin esine on syntynyt Arabian tuotekehitysosaston yhteistyönä. Leiman perusteella esine on vuosien 1971-1975 aikana valmistettu. Hinta-arviota suosittelen tiedustelemaan asiantuntevasta antiikkiliikkeestä."